Tibbiyot xodimlarining kasbiy malakasini rivojlantirish markazi faoliyatini tashkil etish chora-tadbirlari toʻgʻrisida
(resolution, 2022-04-05)

Oʻzbekiston Respublikasi Prezidentining “Tibbiy-sanitariya sohasida kadrlarni tayyorlash va uzluksiz kasbiy rivojlantirishning mutlaqo yangi tizimini joriy etish chora-tadbirlari toʻgʻrisida” 2020-yil 7-apreldagi PQ-4666-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Tibbiy-sanitariya sohasida kadrlarni tayyorlash va uzluksiz kasbiy rivojlantirishning mutlaqo yangi tizimini joriy etish chora-tadbirlari toʻgʻrisida” 2020-yil 7-apreldagi PQ-4666-son qarori bilan: Toshkent vrachlar malakasini oshirish instituti Tibbiyot xodimlarining kasbiy malakasini rivojlantirish markazi (keyingi oʻrinlarda — Markaz) etib qayta tashkil etilganligi; Toshkent shahridagi 1-son respublika klinik shifoxonasi negizida Markazning koʻp tarmoqli klinikasi (keyingi oʻrinlarda — Markaz klinikasi) tashkil etilganligi; Jizzax, Qashqadaryo, Navoiy, Namangan va Sirdaryo viloyatlari hududiy koʻp tarmoqli tibbiyot markazlarida Markazning filiallari ochilganligi maʼlumot uchun qabul qilinsin. 2. Quyidagilar Markaz faoliyatining asosiy yoʻnalishlari etib belgilansin: sogʻliqni saqlash tizimida faoliyat koʻrsatuvchi rahbar xodimlar va tibbiyot xodimlari hamda tibbiy muhandis-texnik xodimlarning malakasini oshirish, qayta tayyorlash, shuningdek, ushbu yoʻnalishda faoliyat koʻrsatuvchi muassasalar faoliyatiga tashkiliy-metodik rahbarlik qilish; malaka oshirish va qayta tayyorlash taʼlim jarayonlarini tashkil etishda ilm-fanni hamda sogʻliqni saqlash sohasida innovatsiya ishlarini keng joriy etish; taʼlim jarayonini nazariy va amaliy koʻnikmalarning uzviyligida tashkil etish hamda axborot-kommunikatsiya texnologiyalari, masofadan oʻqitish va telemeditsina uslublarini oʻquv jarayoniga keng tatbiq etish; sogʻliqni saqlashning dolzarb yoʻnalishlari boʻyicha ilmiy-tadqiqot faoliyatini amalga oshirish hamda ilmiy tadqiqotlar natijalarini tibbiyot amaliyotiga tatbiq etish. 3. Belgilansinki: Markaz va Markaz klinikasi tegishlicha davlat muassasasi va davlat tibbiyot muassasasi hisoblanadi, Oʻzbekiston Respublikasining Davlat gerbi tasviri tushirilgan va oʻz nomi davlat tilida yozilgan muhrga va blankalarga, mustaqil balansga, shaxsiy gʻazna hisobvaragʻiga, shu jumladan, xorijiy valyutadagi hisobvaraqlariga ega boʻladi; Markaz direktori Oʻzbekiston Respublikasi Sogʻliqni saqlash vazirligi taqdimnomasiga asosan Vazirlar Mahkamasi tomonidan lavozimga tayinlanadi va lavozimidan ozod etiladi; Markaz direktorining davolash ishlari boʻyicha oʻrinbosari — Markaz klinikasi bosh shifokori Markaz ilmiy kengashining aʼzolari tomonidan yashirin ovoz berish yoʻli bilan saylanadi hamda Markaz ilmiy kengashining taqdimnomasiga koʻra Oʻzbekiston Respublikasi sogʻliqni saqlash vaziri tomonidan lavozimga tayinlanadi va lavozimidan ozod etiladi; Vazirlar Mahkamasining “Sogʻliqni saqlash tizimida eksperimentni tugallash va islohotlarni chuqurlashtirish chora-tadbirlari toʻgʻrisida” 2004-yil 8-iyundagi 264-son qaroriga 1 — 4-ilovalarning qoidalari Markaz klinikasi faoliyatiga ham tatbiq etiladi. 4. Quyidagilar: a) Markaz faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; talabgorlarni toʻlov-kontrakt asosida qayta tayyorlash va malakasini oshirishdan hamda shartnoma asosida boshqa xizmatlar koʻrsatishdan tushadigan mablagʻlar; jismoniy va yuridik shaxslarning homiylik va xayriya mablagʻlari; xalqaro moliya institutlari va boshqa xorijiy tashkilotlarning grantlari; qonunchilik hujjatlari bilan taqiqlanmagan boshqa manbalar; b) Markaz klinikasi faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; koʻrsatilgan pullik tibbiy xizmatlardan tushadigan mablagʻlar; jismoniy va yuridik shaxslarning homiylik va xayriya mablagʻlari; xalqaro moliya institutlari va boshqa xorijiy tashkilotlarning grantlari; qonunchilik hujjatlari bilan taqiqlanmagan boshqa manbalar. 5. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev hamda Oʻzbekiston Respublikasi sogʻliqni saqlash vaziri A.M. Xadjibayev zimmasiga yuklansin. 1. Vazirlar Mahkamasining “Tibbiyot xodimlarining malakasini oshirish va ularni qayta tayyorlash tizimini takomillashtirishga doir qoʻshimcha chora-tadbirlar toʻgʻrisida” 2017-yil 4-apreldagi 174-son qarorida: a) 2-bandda: uchinchi xatboshidagi “muvofiq” soʻzi “muvofiq tasdiqlansin” soʻzlari bilan almashtirilsin; toʻrtinchi xatboshi chiqarib tashlansin; b) 3-bandda: ikkinchi xatboshidagi “Toshkent vrachlar malakasini oshirish instituti” soʻzlari “Tibbiyot xodimlarining kasbiy malakasini rivojlantirish markazi” soʻzlari bilan almashtirilsin; uchinchi va beshinchi xatboshilardagi “Toshkent vrachlar malakasini oshirish institutida” soʻzlari “Tibbiyot xodimlarining kasbiy malakasini rivojlantirish markazida” soʻzlari bilan almashtirilsin; toʻrtinchi xatboshidagi “Toshkent vrachlar malakasini oshirish institutining” soʻzlari “Tibbiyot xodimlarining kasbiy malakasini rivojlantirish markazining” soʻzlari bilan almashtirilsin; v) 4 va 5-bandlar oʻz kuchini yoʻqotgan deb hisoblansin; g) 6-bandning uchinchi xatboshisidagi “Toshkent vrachlar malakasini oshirish institutida” soʻzlari “Tibbiyot xodimlarining kasbiy malakasini rivojlantirish markazida” soʻzlari bilan almashtirilsin; d) 1-ilovadagi “Toshkent vrachlar malakasini oshirish instituti” soʻzlari “Tibbiyot xodimlarining kasbiy malakasini rivojlantirish markazi” soʻzlari bilan almashtirilsin; e) 2-ilovadagi “ToshVMOI” soʻzi “Tibbiyot xodimlarining kasbiy malakasini rivojlantirish markazi” soʻzlari bilan almashtirilsin; j) 3-ilova oʻz kuchini yoʻqotgan deb hisoblansin. 2. Vazirlar Mahkamasining “Tibbiyot kadrlarini tayyorlashni yanada takomillashtirish chora-tadbirlari toʻgʻrisida” 2017-yil 27-sentabrdagi 769-son qarorida: a) 1-bandning ikkinchi-uchinchi xatboshilari quyidagi tahrirda bayon etilsin: “Bakalavriatning alohida taʼlim yoʻnalishlari boʻyicha davlat granti asosida tahsil olgan oliy tibbiy taʼlim muassasalari bitiruvchilarini oilaviy shifokor punktlari va oilaviy poliklinikalarga ishga yoʻllash tartibi toʻgʻrisidagi nizom 1-ilovaga muvofiq; oliy tibbiyot va farmatsevtika (“Sogʻliqni saqlash” taʼlim sohasi) bakalavriat yoʻnalishlari, magistratura, klinik ordinatura (rezidentura) va birlamchi maqsadli ixtisoslashtirish kurslari mutaxassisliklari boʻyicha oʻquv rejalari tuzilmalari tegishlicha 2, 2a, 26 va 2v-ilovalarga muvofiq tasdiqlansin”; b) 1-ilovada: nomi quyidagi tahrirda bayon etilsin: “Bakalavriatning alohida taʼlim yoʻnalishlari boʻyicha davlat granti asosida tahsil olgan oliy tibbiy taʼlim muassasalari bitiruvchilarini oilaviy shifokor punktlari va oilaviy poliklinikalarga ishga yoʻllash tartibi toʻgʻrisida nizom”; 1 va 2-bandlar quyidagi tahrirda bayon etilsin: “2. Bitiruvchilar 2017/2018 oʻquv yilda bitirganlardan boshlab, keyinchalik doimiy yashash joyida majburiy tartibda ishlab berish uchun OShP va OPlarga taqsimlanadi. Tibbiyot oliy taʼlim muassasalari “Davolash ishi”, “Pediatriya ishi” va “Kasbiy taʼlim (davolash ishi)” yoʻnalishlari bitiruvchilari yashash boʻyicha roʻyxatga olingan joyidan qatʼi nazar davlat granti asosida maqsadli qabul parametrlarida koʻrsatilgan tuman (shahar)da majburiy tartibda ishlab berish uchun OShP va OPlarga taqsimlanadi”; 3-banddagi “QVP” qisqartmasi “OShP” qisqartmasi bilan almashtirilsin; 4-band quyidagi tahrirda bayon etilsin: “4. Qoraqalpogʻiston Respublikasi, viloyatlar va Toshkent shahrining tuman (shahar)larida bitiruvchining majburiy ishlab berish muddati 3 yilni (36 oy) tashkil etadi. 2020-2021 oʻquv yilidan boshlab tibbiyot oliy taʼlim muassasalari “Davolash ishi”, “Pediatriya ishi” va “Kasbiy taʼlim (davolash ishi)” yoʻnalishlari bitiruvchilarining majburiy ishlab berish muddati, yashash boʻyicha roʻyxatga olingan joyidan qatʼi nazar davlat granti asosida maqsadli qabul parametrlarida koʻrsatilgan Qoraqalpogʻiston Respublikasi, viloyatlar va Toshkent shahrining tuman (shahar)larida kamida 5 yilni (60 oy) tashkil etadi”; 6-band quyidagi tahrirda bayon etilsin: “6. Bitiruvchilar majburiy ishlab berishi uchun Qoraqalpogʻiston Respublikasi Vazirlar Kengashi, viloyatlar va Toshkent shahri, tuman (shahar) hokimliklari taqdim etgan shifokor kadrlarga boʻlgan ehtiyoj toʻgʻrisida buyurtmanomalar va mavjud boʻsh ish oʻrinlari haqida maʼlumotlar asosida Komissiya tomonidan har yili taqsimlanadi. Komissiya bitiruvchilarni OShP va OPdagi mavjud boʻsh oʻrinlariga majburiy ishlab berish uchun taqsimlaydi”; 8-banddagi “QVP” qisqartmasi “OShP” qisqartmasi bilan almashtirilsin; 9-band quyidagi tahrirda bayon etilsin: “9. Oʻqishni tugatgandan soʻng magistratura yoki klinik ordinatura (rezidentura)ga oʻqishni davom ettirish uchun kirgan bitiruvchilar taʼlim shaklidan qatʼi nazar (davlat granti yoki toʻlov-kontrakt asosida), majburiy ishlab berish uchun magistratura va klinik ordinatura (rezidentura)ni tamomlaganidan soʻng taqsimlanadi”; 15-bandda: birinchi xatboshi quyidagi tahrirda bayon etilsin: “15. Majburiy ishlab berish muddati quyidagilarni oʻz ichiga oladi”; ikkinchi xatboshidagi “QVP” qisqartmasi “OShP” qisqartmasi bilan almashtirilsin; beshinchi xatboshidagi “uch yillik” soʻzlari chiqarib tashlansin; v) 2-ilovaning matni quyidagi tahrirda bayon etilsin: 1. Davolash faoliyati bilan bogʻliq taʼlim yoʻnalishlari uchun*: T/r Bloklar nomi Soatlar (kreditlar) hajmi (%) 1. Gumanitar va ijtimoiy-iqtisodiy modullar 2,5 — 3,5% 2. Klinika oldi modullar 20 — 25% 3. Klinik modullar 65,5 — 75,5% 4. Elektiv modullar (1, 2, 3-blok modullari uchun hududiy komponent) 3 — 7% Jami: 100% 2. Davolash faoliyati bilan bogʻliq boʻlmagan taʼlim yoʻnalishlari uchun**: T/r Bloklar nomi Soatlar (kreditlar) hajmi (%) 1. Gumanitar va ijtimoiy-iqtisodiy modullar 2,5 — 3,5% 2. Umumkasbiy modullar 65 — 75% 3. Maxsus modullar 15,5 — 21,5% 4. Elektiv modullar (1, 2, 3-blok modullari uchun hududiy komponent) 3 — 7% Jami: 100% g) 2a-ilovaning matni quyidagi tahrirda bayon etilsin: T/r Bloklar nomi *Davolash faoliyati bilan bogʻliq magistratura mutaxassisliklarining soatlar hajmi (%) **Davolash faoliyati bilan bogʻliq boʻlmagan magistratura mutaxassisliklarining soatlar hajmi (%) 1. Umummetodologik modullar 5 — 10% 10 — 20% 2. Mutaxassislik modullari 70 — 80% 60 — 70% 3. Tanlov modullari 10 — 15% 10 — 15% Jami: 100% 100% d) quyidagi mazmundagi 2b va 2v-ilovalar qoʻshilsin: T/r Bloklar nomi *Davolash faoliyati bilan bogʻliq klinik ordinatura (rezidentura) mutaxassisliklarining soatlar hajmi (%) **Davolash faoliyati bilan bogʻliq boʻlmagan klinik ordinatura (rezidentura) mutaxassisliklarining soatlar hajmi (%) 1. Umummetodologik va nomutaxassis yondosh modullar 3,5% gacha 3,5% gacha 2. Mutaxassislik modullari 91% dan kam emas 85% dan kam emas 3. Yondosh mutaxassislik modullari 4,5% gacha 10% gacha 4. Qoʻshimcha modullar Mustaqil taʼlim Mustaqil taʼlim 5. Attestatsiya 1% 1% Jami: 100% 100% T/r Bloklar nomi Soatlar (kreditlar) hajmi (%) 1. Asosiy mutaxassislik 99% shu jumladan, 1.1. Mutaxassislik modullari 90% 1.2. Yondosh (klinik) mutaxassisliklar va modullar 9% 2. Attestatsiya 1% Jami: 100% ”. 3. Vazirlar Mahkamasining 2017-yil 14-oktabrdagi 826-son qarori bilan tasdiqlangan Respublika ixtisoslashtirilgan ilmiy-amaliy tibbiyot markazining namunaviy ustaviga 1-ilovasiga quyidagi mazmundagi izoh qoʻshilsin: